
Introductio.  Generalis  profluviorum 

notio.. 


v^uotiescumque  aut  solidorum  continentium  aut 
fluidi  in  his  ipsis  contenti ;  aut  utrorumque  ex  vitio 
vel  citius,  uberius  quam  par  est,  vel  loco  ac  tem¬ 
pore  non  aequis  quae  diutius,  aut  semper  retineri 
oportuisset,  amittuntur;  toties  et  statum  morbosum, 
quem  profluvium  vocamus,  adesse  dicimus.  Quas 
scholae  incontinentias  dixerunt,  a  profluviis  hae 
aliter  non  differrunt,  quam  quod  in  illis,  materia, 
ad  leges  naturae  in  cavo  visceris  collecta,  ac  cer¬ 
tum  per  tempus,  peculiaris  organi  vi,  et  volunta- 

i 

tis  imperio  retinenda  nolentibus  aufugiat,  in  istis 
humor  aut  morbose  secretus,  aut  suis  e  vasis  pro¬ 
fusus,  vel  tempore,  vel  loco,  vel  copia  insolitis 
excedat* 

Frequentia  Pneumonorrhagiae. 

§•  2- 

Qui  fabricam  pulmonum  spongiosam  ac  laxam 
considerat,  qui  visceris  cordi  tam  vicini,  arteriis 
brevioribus  magnisque  venis  autem  haud  tantae 
diametri  instructi  ac  omni  humorum  massae  trans¬ 
mittendae  destinati  nobilitatem  summamque  neces¬ 
sitatem  perpendit,  qui  facilitatem  meditatur,  qua 
in  experimentis  anatomicis,  ex  arteria  pulmonali 


- 

jiquor  in  vesicularem  pulmonis  substantiam  ,  et  in 
asperam  arteriam  exhalat ;  qua  vicissim  bronchio 
injectae  aqua,  ichthyocolla  ,  in  arteriam  pulmona¬ 
lem  sibi  viam  aperiunt;  vel  qua  liquores  tracheae 
impulsi  in  venam  pulmonalem  descendunt,  aut 
Huic  ipsi  injecti ,  in  asperam  arteriam  et  vesiculas 
feruntur,  qui  insignem  ac  aeris  solius  atactui  feren¬ 
do  parem  bronchiorum,  sensibilitatem ,  intuetur, 
qui  stratas  huic  organo  insidias  multiplices  magnas- 
que,  quas  patitur  quotidie,  violentias  contempla¬ 
tur,  qui  demum  consensum  hujus  partis  cum  aliis 
strictissimum  mente  revolvit,  mirari  is  desinet,  si 
nullibi  locorum ,  modo  naribus  exceptis ,  tam  fre¬ 
quens,  tam  arduum,  quam  ad  pulmones  proflu¬ 
vium  cruoris  occurrere  dicamus.  Est  interim  certa, 
quam  rarissime  hoc  mali  genus  afflictat,  alia,  quam 
sat  raro  sibi  subjiciat  aetas,  infantum  scilicet,  pue¬ 
rorum  ac  hominum  aetate  provectorum  illa,  quos 
nimirum  ad  talia  dispositos ,  alias  ad  partes  magis 
divexant  profluvia.  Infames  sunt  hoc  morbo  aetatis 
anni  decimo  sexto  circiter  ac  trigesimo  sexto  inter¬ 
medii,  ac  juvenes  floridissimos,  prae  puellis,  men¬ 
struo  jam  fluxu  dotatis  exitialis  hic  morbus  sibi 
metit.  Sed  nulla  est  aetas,  qnae  tanto  generis  hu¬ 
mani  hosti  aut  comiti  ejusdem  phthisi  pulmonali 
tributum  cruentum  non  conferat,  sexusque  est  nul¬ 
lus,  ut  pueros  non  minus  quam  senes,  feminas 
aeque  ac  viros,  fortes  eodem  ac  debiles  furore, 
nunc  citius,  nunc  tardius  mactatos  dolearnus. 


•? 


Sectio  I. 

Definitio.  Nomenclatura. 

§•  5- 

Sanquinis  floridi,  spumosi,  sinceri,  praevio 
ut  plurimum  titillationis  in  faucibus ,  caloris  et  do¬ 
loris  in  pectore  sensu,  e  bronchiis  et  pulmonibus 
cum  tussi  aut  screatu  facta  rejectio  ,  pneumonorrha- 
gia  dicitur. 

§*  4* 

j Pneumonorrhagia  venit  a  verbis  graecis 
pulmo  ,  et  qsoo  fluo.  Dicitur  etiam  Haemoptysis , 
seu  Haemoptoe  (a  Gr.  cupa  sanquis  et  nrvcog  spiir 
tum),  passio  haemoptoica ,  emoptoys ,  emptoe, 

liaemotismus ,  haemorrhagia  pulmonum  ,  sanqui- 

* 

nis  fluxus  e  pulmonibus,  sanquinis  sputum,  spu- 

* 

tum  cruentum ,  vomitus  pulmonis. 

Germanis:  Blutspeyen ,  Bluthusten ,  Lun - 
gen-  Blutjhcss,  Sermone  autem  vulgari  austriaco  : 
Blutbrechen ,  quod  facile  medicum  sermonis  ver¬ 
naculi  haud  gnarum  in  errorem  ducere  potest, 
cum  Blutbrechen  re  ipsa  vomitum  cruentum  si¬ 
gnificet.  Gallis  :  Hemoptysie ,  crachement  de  sang , 
expectorat  ion  de  sang  ,  fiux  sanquin  des  poumons, 
Italis :  Bmotisi ,  emotisia ,  sputo  di  sanque. 
Anglis  :  Spitting  of  blood,  coughing  up  of  biood. 

I  1  /  .1  i 

Symptoma.  Autopsia  cadaverum. 

a 

§•  5. 

Pneumonorrhagiae  in  genere  et  cujusvis  fi¬ 
lius  paroxysmi  in  specie  nuntii  esse  solent:  horri¬ 
pilatio  in  cute,  rubor  calorque  fugax  faciei,  prae¬ 
sertim  genarum ,  frigus  extremitatum ,  sub  quo 
yenae  in  manibus  disparent;  aestus  internus,  las¬ 
situdo  et  gravitas  artuum,  motus  illorum  spasmo¬ 
dici,  dolor  ad  regionem  epigastricam,  tensio  hy¬ 
pochondriorum,  borborygmi,  alvus  adstricta,  uri¬ 
na  pallida  sensus  ustionis  sub  sterno,  cum  diffici¬ 
liori  spiritu,  inquietudo,  anxietas,  palpilatio  cor¬ 
dis,  pulsus  concitatus,  celer,  duriusculus,  percep¬ 
tio  sensus  titilationis  seu  pruritus  secundum  asperae 
arteriae  tractum  ad  fauces  ascendentis  saporque  oris 
dulcis.  Nonnunquam  tamen  sine  omni  sensibili  pec¬ 
toris  commotione  sanquis  erumpere  solet.  Cruor 
modo  vi  quasi  spontanea  et  levi  excretione  eructa¬ 
tur,  modo  per  tussim  violentam ,  cujus  conatus 
aeger,  quamdiu  licet,  reprimere  satagit,  tejicitur. 
Quod  graviori  in  malo  tanto  cum  impetu  contin¬ 
git,  ut  sanguis  non  solum  per  os,  sed  et  per  na¬ 
rium  ostia  prosiliat,  faucesque  vellicando  vomitum 
excitet:  Copia  sanquinis  rejecti  nunc  ad  paucas 
guttas  circumscripta  est,  nunc,  libras  plures  exce¬ 
dit.  Novus  pneumonorrhagiae  insultus  excitatur 
quam  maxime  a  repentina  evigilatione  a  tussi,  a 
sermone,  a  potu,  aut  cibo  calidiori,  a  motu  cor¬ 
poris  praesertim  brachiorum ,  ab  animi  commotio- 


<y 

nibus,  terrore  imprimis  et  ira,  saepe  vero  sine 
omni  nota  causa. 

Hominum  pneumonorrhagia  defunctorum  ca¬ 
davera  exhibuerunt  pulmonum  ulcera,  indura- 
tionem,  exsiccationem,  tubercula,  varices,  ecchy- 
moma,  corpora  peregrina  e.  g,  os,  arteriae  pul¬ 
monalis  rupturam,  illius  aneurysma  id que  in  vomi¬ 
cam  hians,  aneurysma  aortae  in  tracheam  apertum, 
arteriam  pulmonalem  comprimens,  affectionem  ar¬ 
teriae  subclaviae,  illius  aneurysma,  aneurysma  caro¬ 
tidis  sinistrae  in  tracheam  depletum,  steatoma 
mediastino  anteriori  inclusum ,  hydrothoracem  et 
hydrocardiam ,  venae  cavae  rupturam ,  vasa  lym¬ 
phatica  pulmonis  sanquine  turgida;  aliquando  nil 
plane  morbosi. 

Diagnostica  pneumonorrhagiae  di¬ 
stinctio. 

* 

§•  i- 

Pneumonorrhagia  confundi  posset  cum  Sto - 
matorrhagia ,  Ppistaoci ,  'Tracheorrhagia  et  Hae¬ 
matemesi,  distinquitur  tamen  ab  hisce  morbis  se¬ 
quenti  ratione: 

1,  Praesente  St  ornator  rhagia  sanquis  ejectus  e 
partibus  cavi  oris  scaturit,  et  tussis,  aliaque  pul¬ 
monis  adfecti  symptomata  desiderantur.  Talis 
Stomatorrhagia  omnem  sanquinis  fluxum  e  la¬ 
biis,  buccis,  gingiva,  dentium  alveolis,  pala¬ 
to  et  tonsilis,  linqua  faucibusque  in  se  corm 

prehendit,  et  per  sensum  visus  praecipue 
cognoscitur. 

2.  Confusio  Pneumonorrhagiae  cum  Ppisfajci 
locum  habere  posset,  si  eruor  vi  e  pulmoni¬ 
bus  ejectus,  per  narium  ostia  prosiliret,  aut  si 
ille  e  vasis  narium  pullulans  per  choanas  ad 
imas  fauces  deplueret,  tussim  excitaret,  et 
instar  sputi  rejiceretur.  Aetas  aegroti,  causae 
et  praesertim  symptomata  prodroma  ab  er¬ 
rore  in  diagnosi  tuentur, 

5,  Tracheorrhagiae  praesentia  potius  quam  illa 
Pneumonorrhagiae  admittitur5  si  cruoris  rejec¬ 
tioni  ardor  et  titilatio  non  ad  pectus  sed  ad 
laryngem  aut  tracheam  praecedat,  si  ipse  aeger 
anteriorem  juguli  partem,  ut  sedem  mali  de¬ 
signet  *),  si  tusis  vix  aut  ne  vix  quidem  adsit, 
si  eruor  sine  impetu  ad  cavum  oris  perveniat, 
sique  pectus,  a  repetitis  licet  haemorrhagiis , 
pati  non  videatur. 

4*  In  Hematemesi  sanquis  non  est  floridus,  nec 
spumescens,  sed  colorem  ostendit  atrum  et  in 
grumos  concretus  est,  neque  tussi  verum  eme¬ 
si,  eructatur,  iliiusque  ejectionem  nullae  prae- 

*')  Multos  certe,  qui  modicum  cruorem  sub  tussi  non 
magna,  per  laryngem  reddebant,  ardorem  fixum, 
titilationem  aut  sensum  laesionis  ad  asperam  arte¬ 
riam  accusare ^  locumque,  unde  sanquis  scaturiet 
ad  istam  indicare  audivimus. 

J.  Petr .  Frank  Epitome  de  curanda  hom. 
morbis  Lib.  p.  184. 


n 

cedunt  pectoris  adfectiones,  sed  dolor  in  ab¬ 
domine,  cardialgia,  vomituritio  et  alvus  si¬ 
mul  sanguinolenta  plerumque  dejicitur. 


Sectio  II. 

Causae. 


§•  8- 

Praedisponunt  ad  pneumonorrhagiam  heredi¬ 
taria  labes,  corpus  procerum,  collum  gracile  et 
longum,  pectus  angustius,  mala  hujus  architectura, 
imprimis  gibbositas  et  depressio ;  tenera  et  laxa 
totius  corporis  imprimis  pulmonum,  compages, 
temperamentum  cholerico-sanquineum,  crebra  quon¬ 
dam  epistaxis,  vitium  rachiticum,  scrofulosum  et 
scorbuticum ,  aetas  inter  annum  decimum  octavum 
et  trigesimum  quintum  ,  sexus  masculinus,  vita 
sedentaria  praesertim  subitanea  ex  vita  agiliori 
in  otiosam  transmutatio,  tempus  vernale,  consti¬ 
tutio  annua  seu  epidemica  saepe,  repentinae  atmos- 
phaerae,  e  frigidiori  et  sicciori 'in  tepidam  et  humi- 
dam  mutationi  adscribenda. 


§•  9-  . 

Causae,  quae  pneumonorrhagiam  excitant, 
sunt  vel  magis  Locales ,  vel  vero  in  universum  or- 
ganissimum  influentes. 


Hinc  Hippocrates  scripsit:  Adolescentibus  autem 
sanguinis  spuitiones ,  tabes,  febres  acutae  ,  morbus 
comitialis  et  alii,  sed  praecipue  ante  dicti,  Aphor.  29. 
Sect,  III, 


i 

Ad  causas  locales  pertinent : 

1,  Causae  idiopathicae ,  uti  violentiae  externae 
e.  g.  thoracis  vulnus,  contusio,  compressio, 
dorsi  percussio,  tibiarum  aut  tubarum  inflatio, 
cantus  ,  clamor  *)  ,  sermocinatio  protracta  , 
corpora  peregrina  pulmonibus  illapsa,  e#  g. 
putamen  nucum ,  clavi,  atmosphaera  pulveru¬ 
lenta  in  qua  vivunt  molitores,  textores,  illi 
qui  frumentum  vertunt,  potissimum  vero  la¬ 
picidae,  vapores  sulfurici,  acidi  muriatici  oxy- 
genati,  amoniae,  fumi  nicotianae  inspirati; 
rarefactus  in  montibus  altissimis. 

2*  Causae  sympathicae  uti:  vitia  organica  cor¬ 
dis,  majorumque  ejusdem  vasorum.  Suppres¬ 
sio  haemorrhagiae  consuetae ,  praecipue  epi- 
staxeos,  fluxus  menstrui  et  haemorrhoidalis, 
neglectae  venae  sectiones  consuetae ,  impeti¬ 
gines  retropulsae,  ulcera  intempestive  con¬ 
solidata,  suppressio  sudoris  pedum,  lochio- 
rum,  amputatio  membri  majoris,  gravidas, 
lactatio* 

Ad  causas  universales  collocari  debent : 

1.  Aestus  nimius  et  frigus  intensum,  hinc  Hip¬ 
pocrates  etiam  dicit;  „frigidum  valde  venas 


*)  Hinc  frequens  pneurnonorrhagia  apud  contiona¬ 
tores,  cantatrices  theatrales ,  monachos  diu  noctuque 
psalmos  voce  modo  altissima,  modo  profundissima 
cantantes,  vigiliarum  praefectos,  belli  duces  a  Vocifera¬ 
tione  nimia  post  proelium  dirupisse  pulmonem  An¬ 
tigonum  legitur  apud.  Polyb.  II.  histor. 

frangit j  et  tussim  citat,  ut  nix  et  glacies 
( Sect .  V .  variae  mutataeque  tem¬ 

pestatum  vicissitudines,  hinc  frequentissimae 
sunt  pneumonorrhagiae  tempore  aequino¬ 
ctiorum. 

2.  Potus  liquorum  fermentatorum  et  spirituoso- 
rum,  cibi  aromatibus  valde  conditi.  Opium, 
Hydrargyrum  sublimatum  corrosivum,  Vene¬ 
rem  praecocem,  aut  nimiam,  inprimis  ona- 
niam,  pulmonibus  haud  parum  insidiari,  mul- 
torum,  qui  hac  ex  causa  nimis  exhausti  san- 
quinem  sputarnnt,  funera  confirmant, 

3.  Motus  corporis  vehementiores,  nisusque  varii, 
maxime  in  oneribus  elevandis  et  portandis, 
item  sub  partu,  vomitu,  tussi,  risu;  cursus 
velox,  venatio,  equitatio  aliaque  exercitia 
equestria,  saltus,  agitatio  brachiorum. 

4.  Deprimentia  animi  pathemata ,  praecipue 
moeror,  terror,  zelotypia,  ira. 

§.  10. 

Symptomatico  modo  pneumonorrhagia  plures 
comittatur  nonnunquam  morbos  tum  acutos  tum 
chronicos. 

Morbi  acuti  pneumonorrhagiam  pro  sympto¬ 
mate  agnoscentes  sxmt  febres  intermittentes  (febris 
(intermittens  haemoptoica)  sed  non  quaevis  pneu¬ 
monorrhagia,  ob  id,  quod  periodice  recurrit,  huc 
spectat;  cavendum  quoque,  ne  febris  hectica,  quae 
pneumonorrhagiam  phthisicorum  comitatur,  ob 
id,  quod  veluti  per  paroxysmos  invadit,  pro  in- 

termittente  habeatur.  Praeter  febres  intermittentes 
huc  etiam  pertinent  febres  catarrhales ,  pestis  , 
variolae ,  pneumonia  ,  atque  carditis . 

Ad  morbos  chronicos  eodem  symptomate  non 
raro  insignitos,  spectant  phthisis  pulmonalis ,  hy- 
drothorax ,  ascites ,  scorbutus ,  physconiae ,  hypo * 
chondria ,  chlorosis,  arthritis ,  rheumatismus  chro¬ 
nicus ,  et  vitia  plurima  cordis  et  vasorum  majorum. 


Sectio  III. 

Divisio. 

§•  11. 

Divisionem  pneumonorrhagiae  in  inflamma¬ 
toriam,  spasticam ,  et  passivam  post  celeberrimum 
Richterum  *),  ut  quoad  praxim  maxime  utilem, 
et  nos  retinemus, 

§.  12, 

JPneumonorrhagia  inflammatoria  seu  stenica 
complectitur : 

JP/z,  accidentalem ,  quae  adolescentes,  ma¬ 
xime  illos,  qui  prius  epistaxi  obnoxii  erant, 

* 

adgreditur.  Ansam  porrigunt  errores  gymna¬ 
stici  et  diaetae.  Origo  morbi  in  statu  inflam¬ 
matorio  arteriosi  systematis  pulmonum  quae- 

*)  Die  specielle  Therapie  nach  den  hinterlassenen  Pa- 
pieren  des  verstorbenen  Dr.  Gottl.  Richter 

herausgegeben  von  Dr.  Georg  Aug.  Richter .  Wien 
1829.  B.  III.  S.  222. 

renda  videtur.  Antecedunt  haemorrhagiam 
hanc  cordis  palpitatio,  pectoris  pondus,  pul¬ 
sus  plenus,  fortis,  raucedo,  siccitas  pulmo¬ 
nis,  tussis  et  dispnoea,  quae  ejecto  cruore 
sublevatur,  atque  dolor,  si  prius  adfuerit, 
mitescit ,  simul  cum  oppressione  pectoris. 
Succedit  debilitas  et  terror  a  cruoris  adspectu. 

2,  Pn.  catamenialem ,  quae  catameniis  ante  ter¬ 
minum  consuetum  supervenit  ,  sin  gulisque 
mensibus  moderata  dosi  eorum  vices  supplet, 
haud  raro  cum  sanitatis  integritate.  Oriri  vide¬ 
tur  ex  causis  regulari  menstruationi  obstanti¬ 
bus  ,  et  labefactione  praevia  pulmonum, 

3,  Pn.  haemorrhoidalem ,  quae  effectus  est  ple» 
thorae  venosae,  concurrente  saepe  statu  vari¬ 
coso  venarum  pulmonis.  Morbus  saepe  perio- 
dice  omni  anno,  circa  aequinoctialia  tempora, 
in  hominibus  vitam  sedentariam  ducentibus, 
haemorrhoidalibus  moliminibus ,  aut  illorum 
quondam  fluxui  subditis  ,  praeviis  abdominis 
doloribus,  sub  alvi  depositione  recurrit.  Reje¬ 
ctio  cruoris  certos  inter  limites  levamen  adfert. 

4,  Pn ,  rheumaticam  et  arthriticam ,  quibus 
rheuma  et  arthritis  vasis  sanquiferis  pulmonis 
infensa  ansam  porrigunt.  Tussis  his  in  specie- 
bus  admodum  saeva  observatur. 

5,  Pn .  traumaticam ,  quae  a  vulnere  pulmo¬ 
num,  a  percusso  pectore,  a  corporibus  extra¬ 
neis  in  pulmones  illapsis,  et  a  rebus  pulmo¬ 
nes  chemice  laedentibus  originem  ducit. 

§♦  15* 

Pneumonorrhagia  spastica ,  quae  nonnullis 
etiam  erethistica  dicitur.  Species  frequentissime 
occurens.  Hic  irritabilitas  magna  cum  debilitate 
juncta  est  partim  in  toto  corpore ,  partim  vero  lo¬ 
caliter  in  pulmonibus. 

Si  perpendamus  originem,  curriculum  et  ter¬ 
minum  nervorum  pneumogastrici  et  sympathici 
magni,  iliorumque  cum  corde  vasisque  majoribus 
nexum,  non  mirabimur  animi  pathemata  aliosque 
stimulos  ex  cerebro,  columna  vertebrali,  abdo¬ 
mine,  et  partibus  genitalibus  ortum  ducentes, 
pneumonorrhagiae  ansam  praebere.  Cognoscitur 
haec  species  ex  conditione  aegrorum ,  utpote  syste¬ 
mate  nervoso  admodum  excitabili  praeditorum, 
ex  causa  morbi  maxime  systemati  nervoso  infensa, 
ex  pulsu  parvo,  contracto,  haudque  febrili,  ex 
urina  limpida  copiosa ,  aliisque  signis  spasmodicis. 

§•  14- 

Pneumonorrhagia  passiva  seu  atonica ,  quae 
non  ex  nimia  vasorum  pulmonalium  irritabilitate, 
neque  ex  impetuoso  sanquinis  ad  pulmones  adfluxu 
originem  ducit,  sed  sanquinis  in  resolutionem  ni¬ 
sui,  vasorumque  laxitati  debetur. 

Hujus  pneumonorrhagiae  atonicae,  praesertim 
in  convalescentia  inque  recidivis,  sine  alia  nota 
causa  contingentibus ,  memores  esse  juvabit.  — - 
Huc  pertinet  praecipue  pneumonorrhagia  scorbu¬ 
tica  ,  scorbutum  enim  haemorrhagiis  in  genere  fa¬ 
ventem,  nec  pulmonibus  parcere,  facile  eintelligi- 

tur.  Diagnosis  illius  habita  ratione  signorum  gene¬ 
ralium  scorbuti  instituitur.  Et  mercurii  abusus  hic 
non  est  praetervidendus. 

Sectio  IV. 

T  eliminatione  s. 

§•  15- 

Pneumofiorrhagiae  exitum  faciunt: 

1.  In  sanitatem ,  ubi  illaesis  pulmonibus  hae*5 
morrhagia  sensim  cessat,  praesente  vero  statu 
febrili  per  crises  ope  sudoris  et  urinae ;  in 
suppressis  aliis  haemorrhagiis  per  apertum 
iterum  earum  rivum. 

Quamvis  perfectae  recuperatae  salutis  exant¬ 
lata  pneumonorrhagia  exempla  non  desint,  mor¬ 
bus  tamen  recidimus  non  immerito  timetur. 

2.  In  morbos  posthumos ,  praecipue  in  tuber¬ 
culorum  pulmonalium  formationem  atque  sup- 
porationem ,  hinc  phthisis  purulenta  frequeu- 
tissima  est  ejusdem  sequela;  praeterea  in 
pneumoniam,  chronicam  pulmonum  atoniam, 
hydrothoracem ,  atque  tabem, 

3.  In  mortem ,  plerumque  per  morbos  posthu¬ 
mos,  praesertim  phthisim  pulmonalem,  sed 
etiam  per  se  ex  nimia  ejusdem  vehementia. 
Horrendum  spectaculum  conspicere  miserum 
mortis  terrore  percussum,  lecto  cruento  in- 
sedentem  ,  linteis  sanquine  atro  grumoso  con- 

%  x 

* 

.  '  1  •  \ 

glutinatis,  atque  vasis,  spumante  coccineoque 
vitali  humore  repletis,  circumdatum  respira¬ 
tione  stertente  ,  sibilosa  ,  humilima  voce , 
verba  intersecta  et  anhelata,  sub  violenta  dia¬ 
phragmatis  actione  proferentem ,  signorum 
ope  loguentem  auxiliumque  implorantem,  et 

cum  prosiliente  vitali  latice  ipsam  quasi  vitam 

'  *  *  n 

eructantem» 


Sectio  V. 

Prognosis. 

§.  i6- 

Non  parum  respondet  veritati  Ovidianum 
illud  :  „  Cernis  ut  e  molli  sanquis  pulmone  remissus 
,, Ad  Stygias  certo  limite  ducit  aquas ^ 

Et  certe  pneumonorrhagia  nunquam  expers 
discriminis  est.  Unde  Hippocrates  ait:  „ Sanquis 
supra  quidem ,  qualiscunque  fuerit ,  malum*}“ 
Et  alio  loco:  „Qui  sputis  cruentis  detinentur , 
ex  his  quidem  brevi  tempore  pereunt ;  quidam 
vero  diutius  trahunt :  praestat  enim  corpus  cor¬ 
pori,  aetas  aetati ,  et  affectio  affectioni  et  anni 
tempestas  tempestati ,  in  qua  aegrotant :  quidam 
enim  morbos  facile  tolerant ,  quidam  vero  omnino 
tolerare  nequeunt .u  Porro:  ,}£t  ubi  sanquinem 
spuere  desierit ,  salivam  multam  liquidam  expuit 


*)  Aphoris.  15.  Sect.  VII. 


quandoque  vero  etiam  viscosam .  Atque  haec 
quidem  sic  patitur ,  d.oriec  quatuordecim  dies 
praeteriverint .  Post  hos  vero ,  non  desiverit 
morbus ,  squamas  ab  arteria  t ussit ando  avellit , 
quales  a  pustulis  decedunt ,  et  dolor  incidit  in 
pectus  et  in  dorsum  et  in  latus  et  praecordia  con¬ 
tingens  velut  ulcus  dolet  *).“  Ac  re  quidem  vera 
quamvis  exempla  de  felici  pneumonorrhagiarum 
exitu  non  desint,  haec  tamen,  si  agatur  de  cura 
radicali  admodum  pauca  sunt.  Nec  id  mirum,  dum 
pulmonis  structura  et  officium  perspicitur, 

§.  i 7. 

Pneumonorrhagia  inflammatoria  accidenta _ 
lis  dum  mature  et  rite  curatur,  sanationem  admit¬ 
tit.  Alias  timendum  est,  quod  causa  primum  se¬ 
cretionem  morbosam  sanquinis  largiens,  serius 
abscessibus,  erosionibus,  aneurysmatibus,  potissi- 
rnum  arteriae  pulmonalis  ansam  porrigat.  Si  hae- 
morrhagiae  hujusmodi  febre  stipantur,  illarum  per¬ 
fecta  sanatio  vix  sine  evacuationibus  criticis  expe- 
Ctanda,  Contra,  ,,a  sanquinis  sputo ,  puris  spu¬ 
tum  malum  **)“  inprimis,  si  febricula  hectica  so- 
cia  sit* 

§.  18. 

Pneumonorrhagia  catamenialis ,  quamvis  sa¬ 
lutaris  seu  critica  esse  soleat,  attamen  semper 
pectoris  debilioris  sistit  testimonium,  unde  timenda* 


*)  De  internis  affectibus  Liber. 

**)  Hippocrates  Aphorism.  15.  Sect,  YIL 

Quod  et  de  Pneumonorrhagia  haemorrhoidali 
dici  debet,  alias  inocua  nisi  forte  rupta  varix,  ul¬ 
cus  efformet,  vel  eruor  in  parenchyma  pulmonis 
deponatur.  Patet  hinc  cruorem  ejectum,  saepius 
minus,  quam  cruorem  relictum ,  timendum  esse* 

§•  19- 

Pneumonorrhagiae  traumaticae  prognosis  ex 
indole  causarum  et  vi  morbi  pendet.  Illa  saltem 
id  boni  habet,  quod  superato  morbo,  recidiva 
minus  quam  in  haemoptysi  ex  causis  internis  ti¬ 
menda  sit.  Pneumonorrhagia  ex  corporibus  bron¬ 
chiis  elapsis,  nisi  haec,  tussis  ope  evacuentur, 
phthisim  pulmonalem  certe  post  se  trahit.  Contra 
vaporum  acriorum  effectus,  etsi  in  gravi  consistat 
haemoptysi  transitorius  esse  solet. 

§.20. 

Haec  prognoseos  praecepta  et  in  reliquas  pneu¬ 
monorrhagiae  species  quadrant ;  habita  imprimis 
ratione  constitutionis  aegri  et  morborum  per¬ 
pessorum. 

Quoties  structura  thoracis,  et  mala,  quae 
praecesserunt,  potissimum  labes  rachitica  et  scro- 
fulosa,  tuberculorum  pulmonum  imprimis  exulce¬ 
ratorum  movent  suspicionem  aut  quoties  pneumo¬ 
norrhagia  aliis  morbis  chronicis  provectis,  impri¬ 
mis  phthisi  pulmonali,  vitiis  organicis  cordis  et 
arteriarum,  hydrothoraci  supervenit,  toties  pro¬ 
gnosis  atro  carbone  notata,  ocyus,  serius,  nimis 
confirmatur, 

„Tristissimus  est  status,  cui  maximo  cum 

impetu  eruor  plurimus  5  coccineus ,  subebullientis 
quasi  in  cavo  thoracis  profundo,  aquae  strepitu 
ex  trachea  per  vices  praecipitet,  cui  extrema  fri¬ 
gere,  vomitum,  lipothvmias  repetitas,  nec  tamen 
fluxum  cruoris  cohibentes,  convulsiones  succedere 
videamus,  vel  si  causas  istorum,  quas  minime 
auferri  licebit  subesse  noscamus  *)u 

Sectio  VI. 

Therapia. 

§•  2l- 

Medicus  ad  aegrum  haemoptoicum  advocatus 
festinanter  accedat,  sed  haud  turbato  per  adspectum 
periculi  vultu.  Securitatem  potius  infundat*  San- 
quinem  ejectum  non  sub  aegri  oculis  examinet, 
ac  perspectum  illico  removere  curet. 

Quaestiones  instituat  non  superflua s  et  quous¬ 
que  licet  ita  constitutas,  ut  aegrotus  aut  affirman¬ 
do  aut  negando  nutu  respondere  possit»  Optimum 
si  adstantes  pro  eo  loquantur.  Interea  curandum, 
ut  aegrotus  mox  vestibus  et  cingulis,  quae  com¬ 
primant,  spolietur;  ut  corporis  positionem  ere¬ 
ctam  observans,  sub  frigido  in  aere  degat;  u£ 
corpus  vel  minime  moveat,  ac  ab  omni  prorsus 
vociferatione  abstineat,  ut  mentis  in  eodem  aei- 
tatio,  quo  fieri  id  licet,  modo  companatur* 


*)  J *  Petr.  Frank  Epitome  de  curand.  hom.  morb. 
Lib.  V.  p.  179. 

§•  22- 

In  pneumonorrhagiae  cura  indicatio  vel  directa 
vel  modo  indirecta  locum  habet*  Saepe  causa  mor¬ 
bi  tolli  adhuc  potest,  hinc  vulnera  fracturae  costa¬ 
rum  principiis  chirurgicis,  conformiter  tractentur, 
haemorrhagiae  suppressae  iterum  recocentur. 

§.  23- 

Postea  prae  omnibus  aliis  videndum  est,  an 
haemorrhagia  haec  activam  vel  vero  passivam  ha¬ 
beat  indolem.  Si  haemorrhagia  activa  cognoscitur 
qualis  in  pneumonorrhagiis  recentibus  plerumque 
esse  solet,  remedium  potentissimum  et  incombara- 
bile  phlebotomia  sistit 

Pulsus  tensus  et  plenus  ,  subitanea  paroxysmi 
invasio,  et  sanquis  coccineus  spumescens,  prae- 
cipue  in  subjectis  plethoricis  venam  sine  mora  se¬ 
care  largamque  sanquinis  quantitatem  evacuare  ju¬ 
bent*  Sed  neque  pulsus  parvus  et  contractus ,  nec 
pallida  facies,  terroris  plerumque  effectus,  a  phle¬ 
botomia  medicum  deterreant ,  saepe  post  venae 
sectionem  pulsus  evolvitur  elevaturque  et  plenus 
durusque  fit.  Recte  ita  Vogel  monet:  in  tali  casu 
aliquam  audaciam  minus  quam  timiditatem  nocere. 

Solummodo  ubi  per  varios  excessus,  tristitiam 
atque  moerorem  morbisque  diu  durantibus  vires 
admodum  exhaustae  sunt,  nec  non  in  subjectis  ca¬ 
checticis  atque  hydropicis  phlebotomia  interdicitur. 

Quam  primum  novus  insultus  haemoptoicus 
invasionem  facit,  et  donec  anxietas,  praecordiorum 
oppressio ,  pulsusque  tensus  et  duriusculus  adfunt. 

sanquisque  floridus  coccineus  adparet,  iterata  ve- 
naesectio  negligenda  non  est,  neque  numerus  ve- 
naesectionum  determinari  eousque  potest,  donec 
sanquis  multum  continet  cruoris,  notabilemque 
ostendit  crustam  inflammatoriam,  sub  tali  enim 
rerum  conditione  sola  adhuc  phlebotomia  imminens 
averti  potest  phthisis,  pulmonalis*  Fasciae  post  in¬ 
stitutam  venaesectionem  laxe,  quantum  fieri  po¬ 
test,  constringantur» 

§•  24- 

Venaesectio  seculorum  auctoritate  suffulta  in 
pneumonorrhagia  accidentali  in  brachio,  in  cata- 
meniali  et  haemorrhoidali  in  pede  institui  debet» 
Venaesectione  peracta,  aut  in  minori  malo,  ea 
haud  plane  indicata,  magna  est  hirudinum  circa 
vulvam  aut  anum  applicatarum  efficacia  *)» 

Item  cucurbitarum,  tum  scarificantium,  tum 
siccarum  ad  hypochondria  **) ,  aut  ad  crura  ***)» 
Nec  pediluvia  calida,  nec  clysteres  emollien¬ 
tes,  nec  sinapismi  acriores,  non  ad  pectus,  sed  ad 
extremitates  inferiores  negligi  debent» 

§*  25* 

Usui  interno  moderata  nitratis  potassae  dosis, 
a  qua  nulla  irritatio  timenda  est,  in  vehiculo  ex- 


*)  Schmucker  s  vermischte  Schriften.  B.  I.  S.  18* 

Riverius  Observ.  Gent.  II.  Nr.  52. 

***)  PercivaVs  Abhandlung  fiir  pract*  Aerzte.  B.  13. 
S.  654* 

templo  parando  exhibita  medici  expectationi  satis¬ 
facit,  Testatur  de  pauco  judicio,  si  medicus  fe¬ 
stinantur  ad  haemoptoicum  vocatus ,  tales  formulas, 
quae  praesertim  noctu,  exstincto  in  pharmaciis  igne, 
tempore  et  coctione  indigent ,  praescribit.  Cur  non 
solvere  simpliciter  nitrum  in  aqua  addito  syrupo 
mucilaginoso? 

Optime  vero  jungitur  solutio  nitri  cum  solu¬ 
tione  sulfatis  potassae , 

Solutio  haec  ad  normam  Pharmacopoeae 
Austriacae  Castrensis,  tali  modo  praescribitur: 

Rp.  Mixtur.  salinae 
—  nitratae 

» 

aa  dos.  semis. 

M.  Dt.  Sig,  Omni  bihorio  cochlearia  duo. 

Haec  solutio  mixta  insignem  nitri  virtutem  in 
frangenda  sanquinis  vitalitate  exorbitante  atque  im- 
petuositate  magnas  simul  Arcani  duplicati  vires 
conjungit,  hocce  enim  remedium  arcano  certe  mo¬ 
do  penetralia  organismi  permeando  actionem  deri¬ 
vantem,  evacuentem,  solventem,  atque  turbas 
systematis  sanquiferi  compescentem  mirum  in  mo¬ 
dum  exserit.  Quidquid  itaque  portentosa,  sublimis 
eruditionis  venditatione  sibi  ipsi  blandiens  contra 
simplicem  hanc  formulam  alto  supercilio  adferat, 
equidem  in  nosocomio  vindobonensi  militari  offi¬ 
cio  fungens,  et  hujus  mixturae  a  celeberrimo  et 
expertissimo  medico  castrensi  praetorio  Domino 
Consiliario  Nobili  a  Sax  in  pneumonorrhagiis  fre¬ 
quenter  praescriptae  virtutem  speciosam  saepissime 


25 

observans  meritas  illius  laudes  vix  sufficienter  prae¬ 
dicare  possum» 

§.  26. 

Freno  hac  sub  methodo  pneumonorrhagiis , 
de  quibus  sermo  est,  injecto,  et  hoc  in  morbo 
tempus  ad  perfectam  curam  concedendum,  et  in- 
primis  ejectio  cruoris  atri,  ut  pote  saepissime  cum 
levamine  contingens,  non  impedienda.  Ad  aegro¬ 
rum  et  affinium  impatientiam  temperandam,  in¬ 
terea  vehicula  pro  intratae  potassae  mutantur.  De¬ 
cocta  radicis  Salep  et  Altheae  officinalis  ,  maxime 
seminum  lini  usitatissimi  emulsiones  tenues  amyg¬ 
dalinae  ,  linctus  ex  mucilagine  gumi  arabici  et 
syrupo  sive  Altheae ,  sive  violarum ,  sive  papaveris 
rhaeados  et  oleo  amygdalarum  dulcium  eligere  so¬ 
lemus;  potus  sit  egelitus. 

§•  27. 

Si  malum  nondum  sufficienter  in  fractum  fuerit, 
deinde  transitus  in  remediis  internis  fit  ad  Alume7i 
Acidum  tartaricum  cum  Symphyto  officinali , 
ubi  erethismus  adest,  pulsusque  tangitur  frequens 
ad  acidum  siilf uricum  dilutum ,  Elixirium  aci - 
dum  Ilalleri ,  Digitalem  purpuream ,  in  statu 
spastico  ad  Ipecacuanham  et  Extractum  Hyos¬ 
cyami ,  denique  ad  epithemata  frigida  thoraci  impo¬ 
nenda. 

§.  28. 

In  pneumonorrhagia  spasmodica  et  in  omni 
alia  symptomatibus  multis  nerveis,  etiamsi  acciden¬ 
talibus,  insignita,  semina  hyoscyami  sub  forma 

emulsionis  teste  celebratissimi  professoris  Bischojf^ 
cujus  formula  in  tot  tantisque  casibus  rebellibus  , 
praecipue  in  pneumonorrhagia  habituali  optimo 
cum  effectu  adhibita  est,  tali  modo  componitur: 

Rp.  Semin.  Hyoscyam  gr.  decem  - dracli.  dimid. 
Amygdal.  dulc.  drach.  duas 
f*  1,  a,  emuls.  coi.  unc.  quinque 
adde  Mucilag.  gg.  arab, 

Syrup.  Altheae 
aa  unc.  semis. 

M.  Dt.  Sig.  Omni  bihorio  cochl.  duo 

nihilominus  extractum  herbae  ejusdem  maxime 
commendari  merentur.  Et  folia  Digitalis  purpureae 
hic  iterum  tentari  possunt.  Spasmis  ex  imo  ventre 
proficiscentibus,  morboque  habituali  redito  radicis 
Ipecacuanhaep&xvdLe  doses  multum  praestare  solent. 
Maxime  autem  practicorum  nonnullis  connubium 
hujus  radicis  cum  opio  arridet.  Pulvis  Doveri  enim 
velut  specificum  agit,  dum  febris  desideratur,  al¬ 
vus  aperta  est,  noctes  inquietae  sunt,  tussicula  bre¬ 
vis  urget,  et  aeger  pusillanimus  cernitur. 

§•  29. 

In  pneumonorrhagia  passiva  seu  ab  atonia 
interdum  adstringentibus,  tonicis  atque  excitantibus 
locus  concidendus  est.  In  pneumonorrhagia  atoni¬ 
ca,  praesertim  puellarum,  atque  in  haemoptoe 
phthiseos  pulmonalis  conclamatae  et  morborum  or¬ 
ganicorum  cordis  et  arteriarum  symptomate ,  j Eli- 
xirium  agidum  Halleri  optime  conducit.  Alii  sim- 

plex  Aeidum  Pitrioli  laudant,  Quodcumque  tamen 
acidum  eligatur,  id  tali  pacto  involvendum,  ut  tus¬ 
sim  non  exasperet. 

Exhausto  a  haemorrhagia  aegro  interdum  Eli- 
xirium  V it rioli  Minsichtii  et  maxime  illius  cum 
laudcino  liquido  Sydenhami  connubium  nonnulli 
commendant.  Interea  cum  Stahlio  opiata,  quan¬ 
tum  possibile  fugimus.  —  Huc  praeterea  pertinent 
Radix  Forment  illae  ;  Bistortae;  Extractum  ligni 
campechiani  ad  drachmam  semis  colaturae  libra¬ 
rum  duarum  vel  trium  additum,  Vitriolum  Mar¬ 
tis  artefactum  ad  grana  duo  vel  tria  omnia  trihorio, 
Gummi  Kino ,  radix  et  extractum  Batanhiae  > 
Cinamomum, 

§•  30. 

Pneumonorrhagiae  symptomati  febriuminter - 
mittentium  ablata  omni  complicatione  inflammato¬ 
ria  et  gastrica  Cinchona  officinalis  opponenda, 

Cruore  cum  periculo  vitae  e  pulmonibus  ruen¬ 
te,  absentibus  inflammationis  signis  et  complicatio¬ 
ne  cum  veteri  aliquo  infarctu,  tentatisque  aliis  in 
casum  auxiliis ,  ad  usum  internum  et  externum 
aquae  frigidae  et  glaciei  devenire  licet. 

§*  31. 

Fascias  extremitatibus  tunc  superioribus,  tum 
inferioribus  ita  admotas,  ut  venas  in  corporis  su¬ 
perficie  decurrentes,  non  arterias  profundius  sitas, 
comprimant,  cum  successu  adhibuisse  Jos.  Frank 
testatur,  ipse  tamen  fatetur  longe  saepius  et  hoc 

auxilipm  non  solum  nil  praestitisse  sed  potius  evi¬ 
denter  nocuisse.  Memorabilia  sunt  Celsi *)  verba; 

„Kryststrates  horum  (in  haemoptysi  consti¬ 
tutorum)  crura  quoque  et  femora  brachiaque  plu¬ 
ribus  locis  deligabat.  Id  Asclepiades ,  adeo  non 
„prodesse,  etiam  inimicum  esse  proposuit.  Sed  id 
„ saepe  commode  respondere,  experimenta  testantur, 
„Neque  tamen  pluribus  locis  deligare  necesse  est, 
„sed  sat  est  infra  inguina,  et  super  talos,  summos- 
„que  humeros,  etiam  brachia/4 

§.  32. 

Pneumonorrhag\ae  nota  gastrica  insignitae  san- 
quinis  evacuationem  per  se  non  exposcunt,  verum 
cum  de  diagnosi  raro  certissimi  simus,  cumque  com¬ 
plicatio  inflammatoria  latere  possit,  nisi  constitu¬ 
tio  epidemica  nos  aliter  docuerit,  et  hic  phleboto¬ 
miam  negligendam  non  esse  censemus.  V enaese- 
ctione  admodum  dubia,  et  hypochondrio  alterutro 
tenso ,  illi  vel  hirudines  vel  cucurbitulae  scarifican¬ 
tes  imponuntur. 

Si  fomes  saburalis,  vel  biliosa  lateat  (aut  cor¬ 
pus  peregrinum  e  trachea  ejiciendum  sit)  plurimi 
emeticum  commendant.  Sed  adeamus  de  emetico 
disertissimum  J i  Petram  Frank *)  qui  dicit:  ,,Ipsa 
„ quidem  emetica  interdum  pulmonum  cruenta  pro- 
„ fluvia,  imprimis  si  gastrica  colluvies  haec  produ- 
„xisse  videbatur,  profuisse  a  claris  in  arte  viris  est 


*)  De  medicina,  Lib.  IV.  Cap.  4. 
In  libro  supra  citato,  pag.  185. 

„ dictum;  sed  super  igno  doloso  et  cineribus  tecto 
„liic  incedimus ,  nec  tanta  nobis  causarum  certitudo 
„concessa  est,  quin  ipsa  ventriculi  subversio,  pro- 
„ fluvii  pulmonalis  effectus,  ac  emetici  praescripti 
,, actio  letalis  esse  queat. u  Haemorrhoidariis  egregie 
JLlectuarium  linitivum  inservit.  Ouocunque  vero 
ad  alvum  movendam  utaris  eccoprotico,  cave  a 
violenta  alvi  evacuatione,  haemoptoicis  admodum 
adversa* 

§.  33. 

Etiam  sal  culinar e  in  pollinem  finissimum  re¬ 
dactum  ad  cochlear  coffeanum  commendatur.  Ad¬ 
hiberi  potest  urgente  periculo,  deficiente^  rationali 
indicatione,  noctu ,  donec  certiora  praesto  sun  phar- 
maca.  Sumto  hocce  natro  muriatico  nervus  vagus, 
pulmonibus  inserviens,  peculiari  modo  irritari  vi¬ 
detur,  specificam  dein  actionem  compescentem  in 
systemate  sanquifero  producens* 


Sectio  VII. 

Cura  posthuma. 

§.  34. 

Exantlata  autem  pneumonorrhagia  non  illico 
triumphandum,  ac  sat  diu  in  eadem  methodo,  prae¬ 
cipue  quod  spectat  ad  regimen  diaeteticum  conti¬ 
nuandum*  Strictis  diaetae  legibus  haemoptoicus  se 
obligare  debet ,  nam  ut  Hippocrates  dicet :  „Si  cu- 

ratus  et  sanus,  factus  non  se  ipsum  custodierit,  ple- 
„risque  revertens  morbus  interitus  causa  fit/4 

§.  35. 

Fracta  jam  morbi  vi  et  Sucus  expressus  urti¬ 
cae  dioicae ,  verno  praecipue  tempore  in  usum  vo¬ 
candus,  laudatur.  Remedium  hocce  veteres  in  plu¬ 
ribus  haemorrbagiarum  speciebus  adhibere  solebant, 
haec  de  illo  Amatus  Lusitanus  refert :  „Qui  san¬ 
guinem  ex  pectore  rejectarunt ,  et  a  medicis  tam- 
9, quam  deplorati  sunt  habiti  solo  Urticae,  usu  conva- 
,luere.  Post  multa  remedia  nullum  ita  contulit,  ut 
„sanquis  cohiberetur,  ac  Urticae  succus, quem  ad  quin- 
„que,  ad  sex  dies  ebiberunt,  singulis  scilicet  die- 
,,bus  quatuor  uncias,  jejuno  ventriculo. 

%.  36. 

Ceterum  aegro  jam  ad  portum  deducto  ,  quid 
ad  perfectam  sanitatem  obtinendam  adhuc  deside¬ 
retur,  ipsa  natura  sub  lactis  usu  perficit.  Frideri- 
cus  Hojfmann  narrat:  „Novi  solo  lacte  capriilo 
„cum  floribus  papaveris  rhoeados  cocto ,  admixta 
5, dimidia  aquae  parte  et  adjecta  portione  mellis,  quo- 
„tidielargim  assumto,  immodicam  etiam  ex  pulmo¬ 
nibus  sanquinis  profussionem  optime  conquievisse 
„primum ,  ac  postea  usurpatis  simul  multo  inter 
„ cibos  confectis  ex  amjlo,  ex  toto  fuisse  sanatam/4 

Prophylactica  ad  morbos  posthumos. 

§•  37. 

Infaustum  hujus  morbi  transitum  in  alium, 
seu  in  laethalem  plerisque  phthisis  pulmonalis, 

apud  multos  feliciter  avertere  licet.  Sed  nihil  sola 
medicina,  nisi  ipse  sibi  consulat,  et  a  causis  hujus 
mali,  tam  facile  redituri,  sibi  caveat  aegrotus,  pro- 
fiiciet,  Parum  adeo  utriusque  conamina  auxilii  sae¬ 
pe  ferunt,  si  exitialis  quemquam  ex  parentibus 
praedispositio  tenuerit;  ac  integras  saepe  familias, 
quocunque  demum  modo  vivendi  uterentur,  prae¬ 
cedente  plerumque,  * —  ut  signum  certe  magis,  quam 
ut  causa  primaria,  cruento  pulmonum  profluvio, 
in  tabem  ex  ulcere  istorum  ,  lethalem  praecipitatas 
dolemus.  Est  interim  non  spernendum  pro  multis 
vitae  ac  sanitatis  praesidium  ,  et  quae  in  genere  huc 
spectant,  in  eo  sunt  posita:  ut  aegrotus,  a  pneu- 
monorrhagia  convalescens,  qua  demum  ratione  li¬ 
cebit,  aeris  imprimis,  nec  frigidi  nimis ,  nec  mon¬ 
tani,  nec  variabilis  admodum ,  sed  per  amplam  pla¬ 
nitiem  spirantis,  rusticani  delectum  instituat ,  ut  ve¬ 
stibus  nimis  arctis,  tenuioribus  aestivisque  renun¬ 
tians,  a  pedum  imprimis  et  a  cutis  subitaneo  refri¬ 
gerio  sibi  caveat,  ac  omnem  catarrhalis  affectionis 
occasionem  solicite  evitet,  ut  corporis  exercitio  mo¬ 
derato  ,  matutinas  ad  horas  suscipiendo  fruatur, 
sed  ab  eo,  quod  violentum  est,  a  nixu  quovis,  ab 
acclivium  ascensu,  a  clamore  et  cantu,  tubarum 
inflatione,  ac  longa  vociferatione,  ab  illis,  quae 
motum  sanquinis  accelerant,  alimentis,  potulentis, 
veneris  illecebris,  animi  pathematibus,  abstineat; 
ac  maxime  ut  omne,  in  causis  internis,  quae  mor¬ 
bum  jam  pridem  excitarunt,  fugiendis;  corrigen¬ 
dis  ,  eradicandis  consilium  mature  convertat. 

Appendix  forensis  respectu  militiae . 

§*  33. 

Grave  medicinae  forensis  objectum  est  de 
morbis  tum  dissimulatis  tum  vero  simulatis  ju¬ 
stum  fere  judicium.  In  hocce  officio  medicus  ut 
summae  dignitatis  reipublicae  membrum  apparet* 
Requiritur  enim  ad  hocce  medici  munus  praeter 
solidissimam  eruditionem,  et  integerrimus  hono^ 
ris  sensus,  nec  non  inviolabile  justi  aequique  stu¬ 
dium  cum  affabili  humanitate  junctum.  Grave 
hoc  officium  praeprimis  medicis  castrensibus  im¬ 
ponitur,  Ex  magna  autem  morborum  dissimulato¬ 
rum  cohorte  pneumonorrhagia  maximi  certe  esse 
momenti,  mihi  videtur* 

§*  3Q. 

Dissimulant  pneumonorrhagiam  (sanquini  lon¬ 
ge  alium,  quam  pulmonum,  fontem  assignando) 
aegrorum  ii,  qui  periculum,  in  quo  versantur, 
sibi  ipsis  fateri  nolunt,  hincque  sese  et  medicum 
decipiunt.  Dissimulare  etiam  pneumonorrhagiam 
possunt  juvenes ,  castra  sequi  volentes.  Ad  stabi- 
liendam  diagnosim  multum  hic  confert  constitutio¬ 
nis,  habitus  corporis,  architecturae  thoracis,  mor¬ 
borumque  perpessorum  severa  aestimatio,  prae¬ 
terea  motus  corporis  validiores,  onerum  elevatio 
atque  portatio  et  equitatio  non  parum  lucis  adfere 
possunt. 

§.  40. 

Sed  longe  fequentius  pneumonorrhagia  simu¬ 
lata  occurrit.  Nonnulli  enim  fatale  hocce  malum 


33 

simulant,  ut  vel  poenam  aliquam  effugere  possint, 
et  misericordiam  excitent,  vel  saepe  ut  castra  de¬ 
serere  possint.  Hic  enim  morbus  jam  saepe  exaucto- 
rationis  motivum  sistebat  ex  ignorantia  et  credu¬ 
litate  medicorum. 

§•  41* 

Simulatores  graviter  tussiendo,  vel  sanqui- 
nem  ex  linqua ,  gingiva,  buccaque  laesa,  sugunt, 
vel  vero  salivam  bolo  armenico,  radice  rubiae 
tinctorum,  pulvere  tegularum  rubrarum  petio  in¬ 
volutis,  cum  sapone  masticatis,  ejiciunt.  Troehis- 
cos  etiam  carmino  coloratos,  et  substantia  sal¬ 
li  vam  allicienti  e.  g.  radice  Pyrethri ,  mixtos  ori 
iminittunt. 

Alii  instrumentum  argenteum  spongiam  san- 
quine  impraegnatam  continens  in  ore  abscondunt. 
Ex  manus  etiam  vel  digiti  vulnere  sponte  facto 
sanquinem  sugunt,  aut  sanquinem  alienum  sub¬ 
stituunt. 

In  omnibus  his  casibus  aeger  jubeatur  spuere, 
quin  tussitet,  et  sanquis  tamen  prodibit,  praeterea 
accurata  cavi  oris  inspectio  multum  juvabit 

42* 

Ceterum  medicus,  dum  suspectam  habet  hae¬ 
morrhagiam  ,  semper  cautus  et  in  diffidentia  con¬ 
tinua  esse  debet,  sed  si  illum  circumspectum  simul 
etiam  aequum  esse  oportet,  et  nihil  omittere  vel 
negligere,  ad  decisionem  suam  fundamentis  justis 
et  solidis  superstruendam,  Maximi  interest.  omni 
praeconcepta  opinioni  abstinere,  et  veritatem  recta 

via  investigare ,  quin,  improbum  detegere,  vel 
optaret,  vel  metueret* 


Medicus  propter  pnetimonorrhagiam  de  militis 
exauctoratione  judicium  ferens  facile  incidit  in 
Scyllam  dum  vult  vitare  Charvbdim,  non  omnis 
enim  pneumonorrhagia  sufficientem  exauctorationis 
causam  sistit,  nam  pneumonorrhagia  praeprimis 
inflammatoria  accidentalis  integerrimam  non  raro 
sanitatem  admittit,  si  itaque  pneumonorrhagia  tali 
laborans  castra  derelinquit  damnum  exinde  exer¬ 
citui  enascitur,  si  vero  pneumonorrhagia  tali,  quae 
morbos  posthumos  insanabiles  post  se  trahit,  la¬ 
borans  non  dimittitur,  malum  illius  exasperatur, 
et  aerarium  exinde  damnum  patitur.  In  dijudican¬ 
da  ergo  hac  re  medicus  castrensis  solida  patliologiae 
cognitione  et  principiis,  quoad  liunc  morbum  pro¬ 
gnosticis  rite  imbutus  esse  debet;  quid  itaque  hic 
agendum  sit,  ex  tractatu  nostro  pneumonorrhagiae 
prognostico,  quem  uberius  dilucidare  conati  su¬ 
mus,  elucebit. 

Theses  defendendae. 


1.  Frigus  pro  adjunctorum  diversitate  inflammatio- 
nem  producit.,  et  opprimit. 

2.  Conjunctivitis  aegyptiaca  morbus  sui  generis  est, 
et  oculi  typhus  dici  meretur. 

3.  Synchondrotomia  ad  partum,  propter  pelvis  angu¬ 
stiam  impossibilem  adjuvandum,  non  tantum  inutilis,  sed 
et  maxime  deletera. 

4.  Scirrhus  et  carcinoma  radicaliter  nunquam  sanantur. 

5.  Fumigatio  herbae  Nicotianae  Tabaci  post  pastum 
digestioni  inimica ,  nec  secus  vitae  amica. 

6.  Ophthalmiatria  pulcherrimus,  sed  etiam  difficilli¬ 
mus  Medicinae  ramus. 

7.  Ex  solo  oculi  adspectu  saepius  Organismi  adfectio- 
nes  occultae  cognoscuntur. 

8.  Faciei  mutatio,  peculiaribus  lineamentis  expressa, 
in  infantum  morbis  haud  spernendum  diagnosticon. 

9.  Febris  puerperalis  non  eundem  semper  gerit  chara¬ 
cterem,  quare  et  Therapia  illius  variat.  •' 

10.  Ophthalmia  Neonatorum  potest  contagiosa  evadere. 

11.  Unicum  certum  mortis  indicium  putredo  est. 

12.  Sensus  honoris  in  medico  castrensi  praecipue  exci- 

* 

tandus  est. 

13.  Status  hominis  psychicus  maximum  exserit  influ¬ 
xum  in  statum  ejusdem  somaticum,  hinc  medicus,  philo¬ 
sophicus  sit  psychiater,  oportet. 

14.  Gangraena  nosocomialis  in  peculiari  evaporatione 
massae  organicae  consistit. 


